Helbredelse ved bønn er en sentral del i Wommacks virke, og han har uttalt at man ved å følge det kristne budskapet gjør psykiatrien overflødig. Han mener selv at han ved bønn har kurert blant annet hiv-smitte og autisme. Han har også påstått å ha opplevd at døde har våknet til liv igjen, blant disse hans egen sønn som angivelig skal ha vært død i fem timer. Han har også hevdet at da han i 1970-årene ikke hadde penger ba til Gud og kunne kjøre bilen sin en hel uke uten drivstoff.